《渚宫自勉二首》
唐代·齐己

晨午殊丰足，伊何挠肺肠。形容侵老病，山水忆韬藏。

必谢金台去，还携铁锡将。东林露坛畔，旧对白莲房。

毕竟拟何求，随缘去住休。天涯游胜境，海上宿仙洲。

梦好寻无迹，诗成旋不留。从他笑轻事，独自忆庄周。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。